उत्तर प्रदेश के मेरठ में भारतीय जनता पार्टी के पार्षद मनीष पंवार ने यूपी पुलिस के सब इंस्पेक्टर को जमकर पीटा। घटना का वीडियो सोशल मीडिया पर वायरल है। बताया जा रहा है कि मेरठ नेशनल हाईवे पर बने होटल ब्लैक पेपर में सब इंस्पेक्टर एक महिला के साथ खाना खाने पहुंचा। खाना आने में हुई देरी पर दोनों भड़क गए और बात बढ़कर हाथापाई तक पहुंच गई। पुलिस के मुताबिक ये होटल वार्ड 40 से बीजेपी पार्षद चौधरी मनीष पंवार का है और सब इंस्पेक्टर को थप्पड़ मारनेवाला भी मनीष पंवार ही है। वीडियो वायरल होने के बाद एसएसपी ने जांच कराने की बात कही है। एसपी सिटी को मामले की जांच सौंपी गई है।